ΨΑΧΝΑ: Γιόρτασε με δύο Μητροπολίτες η Μονή της Παναγίας Γοργοεπηκόου - Ευβοϊκή Γνώμη online- Ειδήσεις και νέα από όλη την Εύβοια\nΤΕΤΑΡΤΗ 03 ΙΟΥΝΙΟΥ 2020 - 18:22\nΨΑΧΝΑ: Γιόρτασε με δύο Μητροπολίτες η Μονή της Παναγίας Γοργοεπηκόου\nΠλήθος πιστών από διάφορες περιοχές συμμετείχαν στις θρησκευτικές εκδηλώσεις.\nΜε πληθωρική συμμετοχή ευσεβών πιστών πανηγύρισε η Ιερά Μονή Παναγίας Γοργοεπηκόου Ψαχνών το διήμερο 30 Σεπτεμβρίου και 1 Οκτωβρίου.\nΣτον Πανηγυρικό Εσπερινό χοροστάτησαν οι Μητροπολίτες Κορίνθου κ. Διονύσιος και Χαλκίδος κ. Χρυσόστομος, ο οποίος κήρυξε τον θείο λόγο, αναλύοντας τον υμνολογικό χαρακτηρισμό της Παναγίας, ως ταμείο προνοίας του Θεού.\nΑνήμερα της γιορτής, την Τρίτη 1 Οκτωβρίου, χοροστάτησε στον Όρθρο ο Μητροπολίτης Κορίνθου κ. Διονύσιος, ο οποίος προεξήρχε και στην Θεία Λειτουργία και κήρυξε τον θείο λόγο.\nΣτην Απόλυση ευλογήθηκε και το καθιερωμένο φαγητό - πανηγύρι, το οποίο η Γερόντισσα της Μονής, μοναχή Χριστοδούλη, με την φιλότιμη βοήθεια πολλών ευλαβών προσκυνητών της Μονής, προετοίμασαν και προσέφεραν στους πανηγυριστές.


Το δημοψήφισμα δεν είναι μόνο για το ευρώ - EuroKerdos Magazine\nΤο δημοψήφισμα δεν είναι μόνο για το ευρώ\nby Eurokerdos\t,\t29/06/2015\nΤο κρίσιμο ερώτημα για την Ελλάδα στο επικείμενο δημοψήφισμα της Κυριακής δεν είναι κατά πόσο αποδέχεται τις προτάσεις των πιστωτών διότι οι προτάσεις αυτές δεν θα είναι στο τραπέζι. Την Τετάρτη λήγει η προθεσμία για το πρόγραμμα της Ελλάδας και οι προτάσεις παύουν να υφίστανται. Πολύ πιθανόν να διακοπεί και η έκτακτη χρηματοδότηση για τις τράπεζες από την Ευρωπαϊκή Κεντρική Τράπεζα. Ενδεχομένως, αν οι Έλληνες ψηφίσουν ΝΑΙ στο δημοψήφισμα, οι πιστωτές να επανέλθουν με κάποιες προτάσεις προς την Ελλάδα αλλά αυτές μπορεί να είναι πιο σκληρές, δεδομένου του χρόνου που χάθηκε και της ζημιάς που προκλήθηκε στην οικονομία. Πέντε μήνες αβεβαιότητας έχουν στεγνώσει το τραπεζικό σύστημα και έχουν παγώσει την οικονομική δραστηριότητα.\nΑν ο στόχος του ΣΥΡΙΖΑ είναι να πάει η Ελλάδα στη δραχμή, τότε έπαιξαν το παιγνίδι πολύ καλά. Όμως ο στόχος πιστεύω ήταν άλλος, να καταρρίψουν τη πολιτική της λιτότητας στην Ευρώπη, μαζί με τη βοήθεια άλλων αριστερών κομμάτων στην Ευρώπη. Δεν νομίζω ο ΣΥΡΙΖΑ να ενδιαφέρεται περισσότερο για τον Ελληνικό λαό από ότι η Νέα Δημοκρατία και τα άλλα κόμματα στην Ελλάδα. Απλά, ο ΣΥΡΙΖΑ βρήκε την ευκαιρία να ορθώσει το ανάστημα του προς τους Ευρωπαϊους εταίρους έχοντας ως όπλα την ενδεχόμενη έξοδο της Ελλάδας από το ευρώ και την Ευρωπαϊκή Ένωση, και τη στροφή της χώρας προς άλλες κατευθύνσεις. Οι Ευρωπαϊοι δεν θέλουν να χάσουν την Ελλάδα διότι θα μειωθεί η αξιοπιστία και η γεωστρατηγική σημασία της Ευρωπαϊκής Ένωσης.\nΤο διακύβευμα είναι η επιρροή της Ευρωπαϊκής Ένωσης στην ευρύτερη Ευρώπη και ο κίνδυνος διάσπασης της ευρωζώνης (ίσως και της Ευρωπαϊκής Ένωσης) αφού θα υπάρχει προηγούμενο. Το κρίσιμο ερώτημα λοιπόν στο επικείμενο δημοψήφισμα της Κυριακής είναι κατά πόσο η Ελλάδα ειπθυμεί να φύγει από το ευρώ, με ότι αυτό συνεπάγεται. Με δεδομένη την στάση πληρωμών και με ισοσκελισμένο πλέον προϋπολογισμό, η Ελλάδα θα μπορέσει να επιβιώσει, εκτός και αν η οικονομία βυθιστεί σε βαθιά ύφεση. Σε περίπτωση που η Ελλάδα χρειαστεί χρήματα, κάποιος θα βρεθεί να την δανείσει, Κίνα, Ρωσία, Σαουδική Αραβία κλπ. Η Ελλάδα θα έχει επιλογές αλλά όχι στην Ευρώπη. Για κάποια χρόνια, οι αγορές δεν θα δανείζουν την Ελλάδα.\nΟι χώρες που θα είναι διατεθειμένες να δανείσουν την Ελλάδα δεν θα το κάνουν για το επιτόκιο αλλά για άλλους λόγους. Η Ρωσία για παράδειγμα, θα ήθελε πάρα πολύ ένα σύμμαχο στη Μεσόγειο. Η ουσία όμως είναι ότι ο Ελληνικός λαός δεν θέλει να φύγει από το ευρώ. Οι Έλληνες ψηφοφόροι ψήφισαν τον ΣΥΡΙΖΑ για να βρει λύσεις εντός του ευρώ. Αυτή ήταν και βασική διακήρυξη του ΣΥΡΙΖΑ προεκλογικά, ο οποίος υποσχέθηκε πολλά στο λαό, διεκδικώντας περισσότερα από την Ευρώπη, κάτι που βεβαίως δεν έχει επιτύχει. Μέσω του δημοψηφίσματος, ο ΣΥΡΙΖΑ θα προσπαθήσει να πάρει την έγκριση του Ελληνικού λαού για να προσφέρει αυτά που υποσχέθηκε εκτός του ευρώ.\nΩράριο: O θάνατος του εμποράκου\nΗ «ΆΡΤΕΜΙΣ» μπορεί να προβλέψει αν ένας δανειολήπτης θα γίνει κακοπληρωτής\nΣτα €41.1 εκ. μετά από φόρους τα κέρδη της Eurobank Κύπρου\nΣημαντική επιτάχυνση του πληθωρισμού το Φεβρουάριο\nΠαρέμβαση Κ.Μαυρίδη για την άδικη μεταχείριση των Κυπρίων καταθετών\nΝέα ευρωπαϊκή στρατηγική για το εμπόριο και τις επενδύσεις\nΠοινή φυλάκισης 14 μηνών χωρίς αναστολή για τον Χρ. Ορφανίδη


Εγκαταστάσεις – GF Pack\nGF Pack > Εγκαταστάσεις\nΗ GFP διαθέτει τις πιο σύγχρονες τεχνολογίες και υπερσύγχρονες εγκαταστάσεις για την παραγωγή εύκαμπτων προϊόντων συσκευασίας υψηλής ποιότητας οικονομικά και γρήγορα.\nΣυνδυάζουμε τον μηχανολογικό εξοπλισμό Hi-Tech με την υποδομή του κτιρίου μας για να εξασφαλίσουμε την άριστη ποιότητα των τελικών προϊόντων. Είμαστε υπερήφανοι για την αποτελεσματικότητα των εργαστηριακών εγκαταστάσεων δοκιμών υψηλής τεχνολογίας που είναι διαθέσιμες στη θέση του εργοστασίου μας. Η δυνατότητα διεξαγωγής διαγνωστικών συγκριτικών ιδιοτήτων σε διαφορετικά υλικά συσκευασίας στα πιστοποιημένα εργαστήρια ISO 9001 και HACCP, μας επιτρέπουν να βελτιώνουμε καλύτερα τα υπάρχοντα προϊόντα μας.\nΜε ένα σημαντικό ορόσημο το 1999, η εταιρεία ξεκίνησε ένα μεγάλο επενδυτικό πρόγραμμα, σε κτιριακές εγκαταστάσεις και μηχανικό εξοπλισμό. Το εργοστάσιο βρίσκεται στο Βιομηχανικό Πάρκο ΑΥΛΩΝΑ 52ο χλμ. Αθήνα-Λαμία και σε οικόπεδο 17.000τμ.\nΟι γραμμές παραγωγής περιλαμβάνουν:\nΕξωθητήρες για μονές και πολυστρωματικές ταινίες (COEX)\nΈγχρωμος εκτυπωτής (C.I.) Κεντρικό τύμπανο Έχει έως 8 χρώματα\nΜηχανές σκλήρυνσης (διαλύτης / χωρίς διαλύτες)\nΜηχανές κατασκευής τσαντών\nISO 9001: 2015 και ISO 22000: 2005 (πιστοποιημένο με HACCP)\nΗ GFP, ως η προτιμώμενη εταιρεία ευέλικτων προϊόντων συσκευασίας, δίνει έμφαση στην ποιότητα όταν συνεργαζόμαστε με τους πελάτες μας. Έχουμε επίσημα εκπληρώσει τις απαιτήσεις για να γίνει οργανισμός πιστοποίησης ISO. αυτό περιλαμβάνει εκτεταμένη τεκμηρίωση, κατάρτιση και εσωτερικούς ελέγχους. Παίρνουμε περιοδικά ελεγκτές τρίτων που έρχονται στις εγκαταστάσεις μας για να διαπιστώσουν εάν οι λειτουργίες και οι τεχνολογίες μας τηρούν όλα τα κατάλληλα πρότυπα και τις επίσημες αξίες, την ηθική και τις πολιτικές μας.\nΦέρνοντας την πιο καλή ποιότητα στις ζωές μας\nΗ GFP σχεδιάζει να εδραιώσει τη θέση της ως ένας από τους ηγέτες της ευέλικτης βιομηχανίας προϊόντων συσκευασίας. Η στρατηγική μας για παγκόσμια επέκταση περιλαμβάνει την προσθήκη γραμμών παραγωγής για διάφορες κατηγορίες προϊόντων σε νέες και υπάρχουσες τοποθεσίες για να αυξήσουμε την εγγύτητά μας στις αγορές και επίσης να εισαγάγουμε μια σειρά υπηρεσιών προστιθέμενης αξίας στους πελάτες μας.


μην περιμένεις με πολλά ν' αλλάξει-να το ξέρεις.\nΑρχική Παραμύθια για μικρούς και μεγάλους Το μονόφθαλμο ελάφι\nΚυριακή, 09 Οκτώβριος 2011 14:46 | Συντάχθηκε απο τον/την Αλίκη Αποστολάκη |\nΗ εικόνα αυτή είναι από ένα βιβλίο με μύθους του Αισώπου, που γράφτηκε το 1479! Παριστάνει συνοπτικά τον μύθο του ελαφιού. Ένα τέτοιος μύθος βρίσκεται στην ενότητα 6 της Αρχαίας Ελληνικής Γλώσσας Α΄Γυμνασίου. Το ελάφι, λοιπόν, της ενότητας 6 πιάστηκε από τους κυνηγούς μέσα στο δάσος. Ο παρακάτω μύθος είναι και πάλι του Αισώπου, μόνο που το ελάφι εδώ πιάστηκε κάπως διαφορετικά...\nΈνα ελάφι είχε χάσει το ένα του μάτι μια μέρα που το κυνηγούσαν κάποιοι κυνηγοί κι έτρεχε να σωθεί. Προσπαθώντας να τους ξεφύγει, ένα ξερόκλαδο είχε μπει στο μάτι του και είχε τυφλωθεί. Από τότε έπρεπε να 'ναι πολύ προσεκτικό και να γυρίζει το κεφάλι του δεξιά κι αριστερά για να βλέπει μήπως το κυνηγάνε.\nΠέρασε καιρός και το ελάφι ζούσε εκεί ευτυχισμένο, ώσπου μια μέρα έτυχε να περνάει από εκείνη την ακρογιαλιά μια βάρκα με κυνηγούς που πήγαιναν σ' ένα διπλανό νησί. Οι κυνηγοί είδαν το ελάφι που έβοσκε αμέριμνο και του έριξαν ένα βέλος.\n- Εγώ φυλαγόμουν από τη στεριά κι ο θάνατος ήρθε απ' τη θάλασσα...\nΑλκίνοος Ιωαννίδης Όσα η αγάπη ονειρεύεται"


Το κύρος των επιστημόνων κινδυνεύει από τους ίδιους | Η Εφημερίδα των Συντακτών\nΟ καθόλα συμπαθής καθηγητής κ. Τσιόδρας έδειξε χθες πολύ ενοχλημένος από την κριτική που του γίνεται για τα κατά καιρούς αλληλοαναιρούμενα που έχει πει αναφορικά με την πανδημία και τις επιπτώσεις της στην υγεία των πολιτών. «Προσπαθούν κάποιοι κύκλοι να τονίσουν υπέρμετρα τις επιστημονικές αβεβαιότητες. Δεν τις ξέρουμε δηλαδή εμείς; Και να βγάλουν αντιφάσεις προς τα έξω, προς τον κόσμο. Να κλονίσουν.. την εμπιστοσύνη του κόσμου με ψευδοεπιστημονικά επιχειρήματα. Εμείς δεν έχουμε αγωνία;» ανέφερε ο Σ. Τσιόδρας .\nΕπειδή, ένας από αυτούς που τον έχουν επικρίνει δημόσια είναι και ο υποφαινόμενος- όχι ως ειδικός αλλά ως απλός πολίτης που βλέπει αυτές τις αντιφάσεις και επισημαίνει τις πιο κραυγαλέες- θα έλεγα στον κ. Καθηγητή λιγότερο να εκνευρίζεται και περισσότερο να κατανοεί την αγωνία των απλών ανθρώπων καθώς οι δικές του- και άλλων- λανθασμένες ή σωστές προσεγγίσεις οδηγούν την κυβέρνηση σε οδυνηρές, για την κοινωνία, αποφάσεις.\nΑς θυμηθούμε κάποιες από τις κατά καιρούς δηλώσεις του. Τον Ιανουάριο του τρέχοντος έτους έλεγε πως ο κορονοϊός εμφανίζει χαμηλή μεταδοτικότητα και μειωμένη θνησιμότητα σε σχέση με τον SARS και MERS. Κι ότι «από τη μέχρι τώρα εικόνα, προκύπτει πως πρόκειται για έναν κορονοϊό, ο οποίος μεταδίδεται δύσκολα από άνθρωπο σε άνθρωπο». Πρόσθετε επίσης ότι «Η πιθανότητα εμφάνισης κρούσματος στην Ελλάδα είναι περιορισμένη».\nΗ ζωή έδειξε πως είχε σε όλα άδικο. Όχι μόνο αυτός αλλά και ο Παγκόσμιος Οργανισμός Υγείας τον οποίο επικαλούνταν παρόλο που η κινεζική εμπειρία και τα μέτρα που έπαιρνε τότε η Κίνα απέδειξαν πως το δίκιο ήταν με την πλευρά των Κινέζων. Να θυμίζουμε επίσης πως κάποιοι άλλοι, όχι ο κ. καθηγητής, απέδιδαν τα μέτρα που έπαιρνε τότε η Κίνα- τα οποία μετά πήρε ολόκληρος ο πλανήτης- στο ανελεύθερον του καθεστώτος!!!. Θα είχε μια αξία, επομένως τόσο ο κ. Καθηγητής όσο και άλλοι να έκαναν μία αυτοκριτική στη βάση του τι ήταν και τι αποδείχτηκε πως είναι επιστημονικό, τι ήταν και τι αποδείχτηκε ψευδεπιστημονικό.\nΣτις αρχές Μαρτίου ο κ. Τσιόδρας μας έλεγε ότι ««τα παιδιά δεν νοσούν τόσο σοβαρά, αλλά κανείς δεν ξέρει αν και πόσο διασπείρουν τον κορονοϊό. Στην παρούσα φάση, γίνονται μελέτες για το αν και πόσο διασπείρουν. Υπάρχει ισχυρή υποψία ότι μπορεί να τον διασπείρουν, όπως γίνεται και με τη γρίπη, αλλά νοσούν ελαφρά».\nΠριν από λίγες ημέρες μας είπε τα ακριβώς αντίθετα. «Τα παιδιά μολύνονται κυρίως μέσω του οικογενειακού τους περιβάλλοντος. Τα παιδιά κολλούν τη νόσο 3 φορές λιγότερο από τους 20 ετών και άνω και 4 φορές λιγότερο από ό,τι οι ενήλικες άνω των 60 ετών. Μετάδοση από παιδί σε ενήλικα φαίνεται να είναι ασυνήθιστη». Θα είχε αξία από τις προαναφερόμενες εκτιμήσεις ο κ. Καθηγητής και άλλοι να μας πουν ποια είναι η επιστημονική και ποια η ψευδεπιστημονική. Γιατί κάποια- ή και οι δύο- είναι ψευδεπιστημονική.\nΟ ίδιος και οι συνάδελφοί του, οι απλοί γιατροί που δεν είναι καθηγητές αλλά και οι επιστήμονες άλλων κλάδων, πέραν της ιατρικής, γνωρίζουν πολύ καλά πως στην επιστήμη ουδέποτε βαφτίστηκε επιστημονικό κάτι που δεν βασίζεται σε ασφαλή αντικειμενικά συμπεράσματα. Ό,τι εντάσσεται στο πλαίσιο της επιστημονικής αβεβαιότητας δεν είναι επιστημονικό αλλά αντικείμενο έρευνας- από την επιστήμη- που δεν έχει ολοκληρωθεί ή δεν βρίσκεται στο επίπεδο εξαγωγής ασφαλών συμπερασμάτων. Στη βάση όλων αυτών, το πρόβλημα, επομένως, δεν βρίσκεται σε αυτούς που επισημαίνουν τις επιστημονικές αβεβαιότητες αλλά στους επιστήμονες που εμφανίζουν τις αβεβαιότητες ως βεβαιότητες.\nΓια παραδειγμα, στη βάση της «ισχυρής υποψίας» του κ. καθηγητή ότι τα παιδιά «μπορεί να τον διασπείρουν [σ.σ. το ιό] όπως γίνεται και με τη γρίπη» κλείσαμε τα σχολεία. Και στη βάση της νέας του εκτίμησης ότι ισχύει το αντίθετο κι ότι «Μετάδοση από παιδί σε ενήλικα φαίνεται να είναι ασυνήθιστη» ανοίγουμε τα σχολεία. Παρόλο που υπάρχουν και διαφορετικές εκτιμήσεις όπως αυτή του Πανεπιστημιακού Νοσοκομείου Charité του Βερολίνου ότι εξίσου μολυσματικοί και μεταδοτικοί με τους ενήλικες είναι τα παιδιά και οι έφηβοι που έχουν μολυνθεί από τον κορονοϊό(https://www.ethnos.gr/ygeia/103002_nea-meleti-gia-ton-koronoio-ta-paidia-einai-toso-molysmatika-oso-kai-oi-enilikes).\nΕν κατακλείδι οι απλοί πολίτες δεν έχουμε άλλη επιλογή από το να ακούμε τους επιστήμονες και να πράττουμε αναλόγως. Αλλά και οι επιστήμονες θα πρέπει να προσέχουν σε αυτά που λένε. Το κύρος τους μπορεί να απειληθεί μόνο από τους ίδιους κι όχι από την κριτική των πολιτών. Και θα απειληθεί σίγουρα από τις αντιφάσεις του λόγου τους- ιδιαίτερα δε όταν είναι κραυγαλέες. Αυτό ο κ. Τσιόδρας το γνωρίζει καλύτερα από τον καθένα.-


Oruc Reis: Το βρώμικο σχέδιο Ερντογάν για διπλή σύγκρουση σε Κρήτη και Καστελόριζο - Newsbomb - Ειδησεις\nΕΘΝΙΚΑ 26/10/2020 16:02\nOruc Reis: Η Τουρκία φαίνεται αποφασισμένη. Ο Ταγίπ Ερντογάν καθυβρίζει τον Μακρόν και αποζητά θερμό επεισόδιο με την Ελλάδα. Κρίσιμες οι επόμενες εβδομάδες.


Spetses Σπέτσες – AroundGreece.gr\nKyklades Cyclades Κυκλάδες\nΟι Σπέτσες είναι γνωστές για την Μπουμπουλίνα, για το παλιό λιμάνι, για την Αρμάτα τον Σεπτέμβριο. Ενα κοσμοπολίτικο νησί, ιδανικό για μικρές αποδράσεις, μια όμορφη παραλιακή περατζάδα, για καφεδάκι στη Ντάπια, για φαγητό στο παλιό λιμάνι, για μπάνιο σε μια από τις όμορφες παραλίες του νησιού. Επισκεφτείτε τα σημαντικότερα αξιοθέατα, το καρνάγιο και το φάρο κοντά στο παλιό λιμάνι, το μουσείο της Μπουμπουλίνας, το αρχοντικό Χατζηγιάννη Μέξη. Θαυμάστε το ιστορικό ξενοδοχείο Ποσειδώνιον. Αυτοκίνητα δεν υπάρχουν, θα κινηθείτε με τα πόδια, με μηχανάκι ή ακόμα καλύτερα με ποδήλατο.\nΤο νησί των Σπετσών έχει παρελθόν και ιστορία. Η μεγάλη ναυτική παράδοση, τα σπίτια των καπεταναίων, τα κανόνια, η συμμετοχή των Σπετσών στην επανάσταση του 1821 Κειμήλια της επανάστασης αλλά και προσωπικά αντικείμενα θα βρείτε στο μουσείο της Μπουμπουλίνας. Στο μουσείο Χατζηγιάννη Μέξη υπάρχουν ευρήματα από το αρχαίο ναυάγιο των Ιρίων (1200 πΧ)\nΣτο παλιό λιμάνι, κοσμοπολίτικη ατμόσφαιρα, σημείο συνάντησης, ρομαντικά κεριά στα τραπέζια, συζητήσεις και μουσική. Αργότερα, έντονη νυχτερινή ζωή δίπλα στην θάλασσα στο παλιό καρνάγιο. Μια ακόμα καλή επιλογή, η Κουνουπίτσα, με καλά εστιατόρια, με την Αναργύρειο και Κοργιαλένειο σχολή, τα μεγάλα επιβλητικά κτίρια και τους κήπους. Το βιβλίο Ο Μάγος είχε επίκεντρο τον ιστορικό αυτό τόπο. Κάθε χρόνο στις 8 Σεπτεμβρίου, η Αρμάτα τιμά την ναυμαχία των Σπετσών του 1822 Εκδηλώσεις, βεγγαλικά, τελετές, για τους ντόπιους και επισκέπτες που φτάνουν στο νησί.\nCLICK ΓΙΑ ΠΕΡΙΣΣΟΤΕΡΑ ΓΙΑ ΤΙΣ ΣΠΕΤΣΕΣ\nCopyright © 2022 AroundGreece.gr


Travel Advisor Greece: Ιουνίου 2005\nΣτις παραλίες του Κίσαβου\nΚαθώς ο Κίσαβος κατηφορίζει για να συναντήσει το Αιγαίο, μας χαρίζει ένα μοναδικό συνδυασμό βουνού και θάλασσας, στολισμένο με γραφικούς οικισμούς.\nΟι καλοκαιρινές ομορφιές δεν βρίσκονται μονάχα στα νησιά μας. Ο μοναδικός συνδυασμός βουνού και θάλασσας συναντάται περισσότερο στα παράλια της ηπειρωτικής χώρας. Αν λοιπόν δεν έχετε ανακαλύψει την παράκτια πλευρά του Νομού Λαρίσης είναι καιρός να το κάνετε. Κατάφυτη περιοχή, απέραντες αμμουδιές, σημαντικά μνημεία και επληκτικός συνδυασμός βουνού και θάλασσας.\nΘα φτάσετε λοιπόν στην περιοχή (στο μεγαλύτερο κομμάτι της πρόκειται για το Δήμο Μελιβοίας) μέσα από μαγευτικές διαδρομές, από γραφικά τοπία και φανταστικές ακτογραμμές, τις οποίες -ευτυχώς- δεν τις έχουν ακόμα ανακαλύψει οι ορδές των τουριστών. Σε απόσταση 8 χλμ. από την Αγιά και σε μια περιοχή γεμάτη μνημεία βρίσκεται ο Αγιόκαμπος, ένα από τα πιο γνωστά παραθεριστικά κέντρα του νομού. Η σούπερ ατραξιόν του Αγιόκαμπου είναι η τεράστια παραλία του, μήκους 12 χλμ., χωρίς να είναι και η μοναδική. Κατεβαίνοντας στο λιμάνι θα δείτε ερείπια της αρχαίας πόλης, της Μελίβοιας, πατρίδας του Φιλοκτήτη, ενώ αν ανηφορίσετε προς το βουνό θα βρείτε το καταπράσινο δάσος Πολυδένδρι, που ενδείκνυται για βόλτες στη φύση ανάμεσα σε έλατα, οξιές και καστανιές. Εκεί βρίσκεται και το Μοναστήρι της Παναγίας, που «φρουρείται» από μια πελώρια βελανιδιά. Λίγο μετά τον Αγιόκαμπο, προχωρώντας βόρεια, θα συναντήσετε τη Βελίκα, ένα γραφικό παραλιακό οικισμό με μια εξίσου μαγευτική παραλία.\nΣτους πρόποδες του Κίσαβου το Στόμιο είναι ένα όμορφο χωριό κοντά στο Δέλτα του Πηνειού. Αξίζει να κάνετε μια εκδρομή στις εκβολές. Το τοπίο είναι καταπράσινο και μαγευτικό και οι πιο τολμηροί μπορούν ακόμη να κάνουν και μπάνιο. Στο Στόμιο, απέναντι από το γραφικό λιμάνι, θα δείτε και ένα μικρό φάρο, ενώ λίγο πιο έξω βρίσκεται το ιστορικό μοναστήρι του Αγίου Δημητρίου με τα εντοιχισμένα γλυπτά των 5ου, 6ου και 11ου αιώνα. Κάντε μια παράκαμψη για να φτάσετε στη Μεσαγκάλα που διαθέτει μια χρυσή αμμουδερή παραλία και έπειτα συνεχίστε προς Καρίτσα. Ανεβείτε ψηλά στα 220 μέτρα για να θαυμάσετε το γραφικό χωριό που πνίγεται στο πράσινο και στα τρεχούμενα νερά. Να κάνετε μια βόλτα στο δάσος για να δείτε το πέτρινο γεφύρι με το πορσελάνινο στερέωμα και τα ερείπια φρουρίου στην ίδια περιοχή. Η παραλία της Καρίτσας ονομάζεται Κόκκινο Νερό και είναι όνομα και πράγμα, αφού εκεί υπάρχει μια πηγή που βγάζει ιαματικό κατακόκκινο νερό. Συνεχίζοντας στον ίδιο δρόμο θα συναντήσετε τους δαντελωτούς κολπίσκους της Κουτσουπιάς με τα πλατάνια να φτάνουν μέχρι την αμμουδιά.\nΟι παραλίες του Αγιόκαμπου και της Βελίκας είναι οι πιο πολυσύχναστες. Μπορείτε να φτάσετε μέχρι το Σκλήθρο για πιο ήσυχα. Από τη βόρεια πλευρά δεν θα ξέρετε ποια παραλία να πρωτοδιαλέξετε. Η Μεσαγκάλη, το Δέλτα Πηνειού και το Στόμιο είναι χρυσαφένιες αμμουδιές με κρυστάλλινα ποταμίσια νερά. Πιο δίπλα, το Κόκκινο Νερό διαθέτει βοτσαλάκι για όσους βαρέθηκαν την άμμο, ενώ η Πλατιά Αμμος και η Κουτσουπιά είναι ονειρεμένες.\nΜετάβαση: Θα φτάσετε πρώτα στη Λάρισα (360 χλμ. από Αθήνα και 150 χλμ. από Θεσσαλονίκη). Έπειτα θα κατευθυνθείτε προς την Αγιά (37 χλμ.). Στη Λάρισα μπορείτε να πάτε και με λεωφορείο του ΚΤΕΛ (τηλ. Αθήνας: 210-8317109, Θεσ/νίκης: 2310-544133) ή με το τρένο (ΟΣΕ Αθήνας, τηλ.: 210-5297777, και Θεσ/νίκης: 2310-517517).\nΔιαμονή: Στον Αγιόκαμπο θα βρείτε τα καλά ξενοδοχεία Γκόλντεν Μπιτς (τηλ.: 51222) και Μαριλένα (τηλ.: 51292). Στην παραλία της Βελίκας θα μείνετε στο Μελιβοία Μπιτς (τηλ.: 51128) ή στο Χαβάη (τηλ.: 51265). Στην περιοχή λειτουργούν και τρία κάμπινγκ: το Αιγέας (τηλ.: 51580), το Φιλοξενία (τηλ.: 51549) και το Παλιούργια (τηλ.: 31350). Επίσης, θα βρείτε πολλά ενοικιαζόμενα δωμάτια.Χρήσιμα: Αυτόματο: 24940 Δήμος: 51139 Αστυνομία (Αγιάς): 22300 Λιμενικός Σταθμός: 52222\nΔοκιμάστε τις τοπικές σπεσιαλιτέ που είναι κοκορέτσι και κεμπάπ. Στον Αγιόκαμπο καθίστε στις ψαροταβέρνες: Γούλας, Περιγιάλι, Σκιάθας και Βαλάρας. Στη Βελίκα στις ταβέρνες: Αιγαίο και Μουράγιο και στο μεζεδοπωλείο Νούφαρο. Στο Κόκκινο Νερό να πάτε στο Ακρωτήρι και στην Έλενα. Στη Μελιβοία μπορείτε να φάτε στην Πλατεία. Στο Σκλήθρο θα βρείτε δυο καλές ψαροταβέρνες, το Μπαλκόνι στο Αιγαίο και τον Πηλέα. Τέλος αξίζει να ανεβείτε στην Παλαιά Σωτηρίτσα και να καθίσετε στην ταβέρνα του Δημήνικου.\nΌσο για διασκέδαση, στον Αγιόκαμπο υπάρχουν τα Baby Bloom, Hokus-Pokus και Αμμος. Στη Βελίκα καθίστε στα: Εξέδρα, Spitaki, Ηλιάτορας, Mojo, La Plazza, La Piscina και Buca. Στο Κόκκινο Νερό πάτε στα Εν Πλω και Memories.\nΦεύγοντας αξίζει να προμηθευτείτε μήλα και αχλάδια από τον Αγιόκαμπο.\n(πηγή: www.7merestv.gr, 24/6/2005)\nΠεριήγηση στα μεσαιωνικά κάστρα του Μοριά\nΤο «πριγκιπάτο της Αχαΐας»\nΜΙΑ ΙΔΙΑΙΤΕΡΗ ιστορική διαδρομή με ενετικό χρώμα στο Μοριά. Αλήθειες και μύθοι πλέκουν μια εκδρομή μέσα και έξω από το χρόνο. Το άλλοτε «πριγκιπάτο της Αχαΐας» αποτέλεσε κατά τα έτη της φραγκοκρατίας ένα φεουδαρχικό κρατίδιο διαιρεμένο σε 12 βαρονίες...\nΞεκίνημα λίγο έξω από την πόλη της Σπάρτης. Ο Μιστράς, προστατευμένος από τον Ταΰγετο στα ανατολικά, είχε υπό τον άμεσο έλεγχό του ολόκληρη την κοιλάδα του Ευρώτα. Η έρημη πολιτεία προκαλεί δέος με τα μνημεία, τους βυζαντινούς ναούς, όπως η Μητρόπολη του Αγ. Δημητρίου, η Αγ. Σοφία και η Μονή Περιβλέπτου. Αγέρωχα δεσπόζουν τα οικήματα των βυζαντινών αριστοκρατών και των πλούσιων οικογενειών.\nΠολιορκημένη στο πέρασμα των χρόνων από επίδοξους κατακτητές, η Μονεμβάσια μοιάζει αιώνια. Το εσωτερικό του κάστρου με τα μοναδικά κτίσματα προσφέρεται για διαμονή. Μικρά γραφικά ξενοδοχεία, εστιατόρια και καφενεδάκια αποτελούν μια διαφορετική πρόταση. Το σούρουπο όταν οι πυρσοί ανάβουν στα κεντρικά καλντερίμια δημιουργούν χρώματα και σκιές στους πέτρινους τείχους, δημιουργώντας στον επισκέπτη ένα μοναδικό συναίσθημα.\nΣυνέχεια στη μεσαιωνική περιπλάνηση με τη Μεθώνη. Πόλη με σημαντικό λιμάνι από την αρχαιότητα, κατελήφθη αρχικά από τους σταυροφόρους που συμμετείχαν στη Δ' σταυροφορία. Το κάστρο της σώζεται σε πολύ καλή κατάσταση και είναι κυριολεκτικά χτισμένο πάνω στη θάλασσα. Με ισχυρή οχύρωση, αποτέλεσε ασφαλές καταφύγιο για τα εμπορικά και τα πολεμικά πλοία των Ενετών, καθώς και ασφαλές καταφύγιο από τους πειρατές.\nΜεγάλη ναυτική παράδοση και πόλη-μνημείο για ολόκληρη την Ελλάδα, η Πύλος προσφέρει στον επισκέπτη της εικόνες από άλλες εποχές. Το παλιό Ναβαρίνο έχει να διηγηθεί θαλασσινές ιστορίες μεγάλης σημασίας που διαδραματίστηκαν με επίκεντρο τον ομώνυμο όρμο του. Στη μια άκρη της πόλης δεσπόζει το Νιόκαστρο, το φρούριο που έχτισαν οι Ενετοί. Μια όμορφη βόλτα στο λόφο που το περιβάλλει χαρίζει τη μαγευτική εικόνα του κόλπου.\nΓια τον περιηγητή η Πελοπόννησος είναι ένας τόπος ξεχωριστός, γεμάτος ιδιαιτερότητες και συγκλονιστικές φυσικές ομορφιές. Με εναλλασσόμενο ορεινό τοπίο και θάλασσα, περιοχές οικολογικού ενδιαφέροντος, μοναδικούς από αρχιτεκτονική δομή παραδοσιακούς οικισμούς, βυζαντινά και θρησκευτικά μνημεία, είναι μια πρόκληση για τον επισκέπτη της, που τον καλεί να τη γνωρίζει.\nΜονεμβάσια μιας άλλης εποχής\nΟΙ ΠΑΡΑΔΟΣΙΑΚΟΙ ξενώνες «Αρδάμης» βρίσκονται στο πιο σημαντικό κτίσμα του κάστρου της Μονεμβάσιας, που η ιστορία του χάνεται στα βάθη των αιώνων. Διαμορφώθηκε σε ένα εκπληκτικό συγκρότημα από δωμάτια, σουίτες και διαμερίσματα χωρίς καμία απολύτως αλλοίωση των χώρων. Γραφικά παραθυράκια με τους ρομαντικούς πέτρινους θόλους και τις βεράντες με θέα τη θάλασσα σε απόσταση 10 μέτρων κάνουν την παραμονή αξέχαστη. Το κτήριο αυτό ήταν το κυβερνείο του Κάστρου επί Ενετών και διοικητήριο επί Τουρκοκρατίας.\nΕχει τρία στοιχεία που τον κάνουν μοναδικό: το μοναδικό Πύργο του Κάστρου, ένα δωμάτιο με 14 μέτρα ύψος και επτά παράθυρα. Στο σαλόνι μιας σουίτας υπάρχει ένα πηγάδι 800 περίπου χρόνων με μαρμάρινο στόμιο, διαμορφωμένο σε τραπεζάκι με τζάμι και φως, το δε ακριβές αντίγραφο του στομίου υπάρχει στο Μουσείο της Κωνσταντινούπολης και η φωτογραφία στο Μουσείο του Κάστρου. Μία εκπληκτική βεράντα 100 μ2 πάνω από τη θάλασσα με θέα το απέραντο γαλάζιο και όλο το κάστρο.\nΤα λιθόστρωτα της Δημητσάνας\nΗ ΔΗΜΗΤΣΑΝΑ είναι ένας πανέμορφος παραδοσιακός και διατηρητέος οικισμός που γοητεύει με τα πανύψηλα παλιά πετρόχτιστα σπίτια, την αρχοντιά της, τις εκκλησίες της και τα λιθόστρωτα δρομάκια. Κοσμήματα της πόλης, οι έξι μπαρουτόμυλοι, το υπαίθριο μουσείο Υδροκίνησης, καθώς και το ανοικτό θέατρο.\nΗ Δημητσάνα πλούσια σε βυζαντινές εκκλησίες του 17ου, του 18ου και του 19ου αιώνα, αριστουργήματα αρχιτεκτονικής. Οι πιο αξιόλογες μεταξύ αυτών είναι οι εκκλησίες της Αγίας Κυριακής απέναντι από τη Βιβλιοθήκη -μητροπολιτικός ναός της πόλης- του Αγίου Ευθυμίου, του Αγίου Γεωργίου, του Αγίου Ιωάννη και των Αγίων Ταξιαρχών. Η βιβλιοθήκη της πόλης περιέχει σπάνιες εκδόσεις, περίπου 20.000 τόμους, κώδικες και πλούσιο ιστορικό αρχείο.\nΑπό τη Δημητσάνα μπορεί κανείς να κατευθυνθεί οδικά από τη μια κατεύθυνση προς τη Βυτίνα και τα Λαγκάδια και από την άλλη προς τη Στεμνίτσα και από εκεί έπειτα από μια όμορφη διαδρομή προς την Τρίπολη. Λίγο πριν μπούμε στην πόλη, ο δρόμος δεξιά οδηγεί στη Ζάτουνα και τα χωριά της Ηραίας Παλούμπα, Ράφτη και Λουτρά.\n(πηγή: www.naftemporiki,gr, 7/6/2005)\nΕτικέτες Νομός Αρκαδίας, Νομός Λακωνίας, Νομός Μεσσηνίας\nΘα ξεκινήσετε τις περιηγήσεις σας από τον καταπράσινο λόφο όπου δεσπόζει το παλάτι Αλάμπρα. Πρόκειται για ένα από τα ομορφότερα κάστρα-παλάτια του κόσμου. Η ιστορία του ξεκινά από τον 9ο αιώνα και το όνομά του προέρχεται από μια αραβική έκφραση που σημαίνει «κόκκινο κάστρο». Προσέξτε ιδιαιτέρως τους μαγευτικούς εσωτερικούς κήπους του, οι οποίοι έχουν εμπνεύσει δεκάδες καλλιτέχνες. Γρανάδα όμως δεν είναι μόνο η Αλάμπρα. Επισκεφθείτε το μεγαλοπρεπή καθεδρικό ναό της, περπατήστε στα ανηφορικά σοκάκια της παλιάς μουσουλμανικής συνοικίας, κάνετε μια στάση στο μοναστήρι του Αγίου Ιερώνυμου ?ένα εξαιρετικά ενδιαφέρον κράμα γοτθικής και αναγεννησιακής αρχιτεκτονικής? και γνωρίστε το σπίτι όπου ο Φεντερίκο Γκαρθία Λόρκα πέρασε τα πιο δημιουργικά καλοκαίρια της ζωής του.


Όλες οι "αλητείες" του Ράμος σε ένα βίντεο | kerkida.net | Αθλητικά, Κύπρος, Ειδήσεις, Sports\nΌλες οι "αλητείες" του Ράμος σε ένα βίντεο\nΟ Σέρχιο Ράμος ποτέ δεν διεκδίκησε τον ρόλο του "καλού παιδιού", όπως φαίνεται και από ένα video με διάφορα... ανδραγαθήματα από την καριέρα του.\nΟ Σέρχιο Ράμος αποτελεί το πλέον αμφιλεγόμενο πρόσωπο του τελικού Champions League μεταξύ Ρεάλ και Λίβερπουλ. Ο αρχηγός των "μερένγκες" έγινε ο πρώτος μετά από τον Φραντς Μπεκενμπάουερ με τρεις σερί κατακτήσεις στον θεσμό, ωστόσο η επιτυχία αυτή αμαυρώθηκε από την κριτική που δέχεται για το μαρκάρισμα στον Μοχάμεντ Σαλάχ και τον τραυματισμό του Αιγύπτιου.\nΑν και δεν υπάρχει καθολική κατακραυγή, αφού η φάση δεν είναι τόσο ξεκάθαρη, υπάρχουν περιπτώσεις στο παρελθόν που δεν χωράει αμφιβολία για την... ενοχή του Ισπανού κεντρικού αμυντικού. Επίθεση εναντίον παικτών όπως ο Ντιέγκο Κόστα, αλλά ακόμα και εις βάρος συμπαικτών του στην εθνική, όπως ο Κάρλες Πουγιόλ και ο Τσάβι. Προσωπικός αγαπημένος αντίπαλός του, όμως, μοιάζει να είναι ο Λιονέλ Μέσι.\nΔεν είναι τυχαίο που ο 32χρονος διεθνής κατέχει το ρεκόρ αποβολών σε Primera Division με τις 19 κόκκινες που έχει αντικρίσει (συνολικά 24 στην καριέρα του), ενώ υπάρχουν και αρκετές περιπτώσεις στις οποίες έμεινε ατιμώρητος.\nΙδού ένα video με τα... πεπραγμένα του\nSergio Ramos is a third class player.... FIFA confideration must ban him for the lifetime pic.twitter.com/NBQlbTL5eg\n— Sandiso_N (@Sandiso_Nxumalo) May 27, 2018


Ξενοδοχεία στη συνοικία Ρότζερς Ραντς\nΡότζερς Ραντς Ξενοδοχεία - Λαβίν Βίλατζ\nΜάθετε περισσότερα για τη συνοικία Ρότζερς Ραντς\nΡότζερς Ραντς: Πώς είναι αυτό το μέρος;\nΑναζητάτε το καλύτερο μέρος της πόλης; Μπορεί να σας ενδιαφέρει και αυτή η περιοχή: Ρότζερς Ραντς. Στην ευρύτερη περιοχή, μπορείτε να επισκεφθείτε κορυφαία μέρη, όπως: Στάδιο Talking Stick Resort Arena και Μπανκ Ουάν Μπόλπαρκ. Στα δημοφιλή αξιοθέατα που βρίσκονται σε κοντινή απόσταση συμπεριλαμβάνονται τα εξής: Συνεδριακό Κέντρο Phoenix Convention Center και Θέατρο Comerica Theatre.\nΡότζερς Ραντς: Τρόποι μετάβασης σε αυτό το μέρος\nΡότζερς Ραντς: Η περιοχή απέχει 2,3 χλμ. από την καρδιά της πόλης (Λαβίν Βίλατζ).\n• Φοίνιξ, Αριζόνα (PHX-Διεθνές Αεροδρόμιο Sky Harbor), απέχει 14,9 χλμ. από την περιοχή (Ρότζερς Ραντς)\n• Σκότσντεϊλ, Αριζόνα (SCF), απέχει 34,6 χλμ. από την περιοχή (Ρότζερς Ραντς)\n• Φοίνιξ, Αριζόνα (DVT-Phoenix Deer Valley), απέχει 34 χλμ. από την περιοχή (Ρότζερς Ραντς)\nΡότζερς Ραντς: Τι να δείτε και να κάνετε στην περιοχή\nΡότζερς Ραντς: Τι μπορείτε να κάνετε στη γύρω περιοχή\n• Vee Quiva Casino (απέχει 7,9 χλμ.)\n• Aguila Golf Course (απέχει 2,5 χλμ.)


Στο Λουξεμβούργο παραπέμφθηκε για λύση το ζήτημα των ομαδικών απολύσεων.\nΣτο Δικαστηρίου της Ευρωπαϊκής Ένωσης (Δ.Ε.Ε.), θα δοθεί λύση στο ζήτημα των ομαδικών απολύσεων καθώς εκεί έστειλε ερώτημα το ΣτΕ.\nΣτο Διεθνές Ευρωπαικό Δικαστήριο ( ΔΕΕ) θα κριθεί το μείζον ζήτημα της συμβατότητας της ελληνικής νομοθεσίας για τις ομαδικές απολύσεις με τα σχετικά κείμενα του δικαίου της Ευρωπαϊκής Ένωσης.\nΤο Συμβούλιο της Επικρατείας απέστειλε στο Δ.Ε.Ε. προδικαστικό ερώτημα με αφορμή τις ομαδικές απολύσεις που είχε προγραμματίσει λόγω κρίσης η γαλλικών συμφερόντων εταιρεία «ΑΓΕΤ Γενική Εταιρεία Τσιμέντων Ηρακλής», στο εργοστάσιο της στην Χαλκίδα, , η οποία ανήκει στον πολυεθνικό όμιλο Lafarge.\nΔύο είναι τα σκέλη του προδικαστικού ερωτήματος και συγκεκριμένα :\n1) Είναι σύμφωνη με τις σχετικές ευρωπαικές οδηγίες, εθνική διάταξη (νόμος 1387/1983), η οποία θεσπίζει ως προϋπόθεση για τη διενέργεια ομαδικών απολύσεων την εκ μέρους του υπουργείου Εργασίας έγκριση των ομαδικών απολύσεων με κριτήρια: α) τις συνθήκες της αγοράς εργασίας, β) την κατάσταση της επιχείρησης και γ) το συμφέρον της εθνικής οικονομίας;\n2) Εθνική νομοθετική διάταξη με το ανωτέρω περιεχόμενο είναι σύμφωνη με τις διατάξεις της επίμαχες οδηγίες εφόσον συντρέχουν σοβαροί κοινωνικοί λόγοι, όπως σοβαρή οικονομική κρίση και ιδιαίτερα αυξημένη ανεργία;\nΑπό την πλευρά της η τσιμεντοβιομηχανία στη σχετική προσφυγή της στο ΣτΕ υποστηρίζει ότι ο νόμος 1387/1983 για τις ομαδικές απολύσεις είναι αντίθετος στην ευρωπαϊκή νομοθεσία, και ειδικότερα προσκρούει στη Συνθήκη για τη Λειτουργία της Ευρωπαϊκής Ένωσης (ΣΛΕΕ), στον Χάρτη Θεμελιωδών Δικαιωμάτων της Ε.Ε. και στην ευρωπαϊκή Οδηγία 98/59/Ε.Κ. «για την προσέγγιση των νομοθεσιών των κρατών μελών που αφορούν τις ομαδικές απολύσεις».\nΗ διαδικασία για τις ομαδικές απολύσεις στο εργοστάσιο της Χαλκίδας ξεκίνησε τον Νοέμβριο του 2011 και διήρκεσε μέχρι τον Απρίλιο του 2013, αφού είχε ήδη μεσολαβήσει πρόγραμμα εκ περιτροπής εργασίας με μειωμένη εργασία τεσσάρων ημερών το μήνα.\nΑπ΄ την πλευρά τους οι εργαζόμενοι δεν ανταποκρίθηκαν στη διαβούλευση , στην οποία κλήθηκαν από εκπροσώπους της εταιρείας όπως προβλέπει ο νόμος 1387/1983 περί ομαδικών απολύσεων.\nΈτσι, η τσιμεντοβιομηχανία υπέβαλε αίτημα στο υπουργείο Εργασίας για την έγκριση των ομαδικών απολύσεων στο εργοστάσιό της στη Χαλκίδα.\nΤο Ανώτατο Συμβούλιο Εργασίας γνωμοδότησε (24.4.2013) ότι οι απολύσεις δεν έπρεπε να γίνουν, καθώς δεν υπήρχε επαρκής αιτιολογία από την πλευρά της εταιρείας.\nΔύο μέρες μετά την αρνητική γνωμοδότηση του Ανωτάτου Συμβουλίου Εργασίας και ο υπουργός Εργασίας, επικυρώνοντας ουσιαστικά τη γνωμοδότηση του εν λόγω συμβουλίου, δεν ενέκρινε της σχεδιαζόμενες από την πλευρά της τσιμεντοβιομηχανίας ομαδικές απολύσεις.\nΣτη συνέχεια η ΑΓΕΤ προσέφυγε στο Συμβούλιο της Επικρατείας ζητώντας να ακυρωθεί η απόφαση του υπουργού Εργασίας ενώ προέβη σε τόσες απολύσεις κάθε μήνα, ώστε να μην εμπίπτουν στον νόμο περί ομαδικών απολύσεων. Και οι μηνιαίες αυτές απολύσεις όμως κρίθηκαν άκυρες από το Μονομελές Πρωτοδικείο Χαλκίδας ..\nΕτσι, το Δ΄ Τμήμα του Ανωτάτου Ακυρωτικού Δικαστηρίου απέστειλε με απόφασή του δύο προδικαστικά ερωτήματα στο Δ.Ε.Ε. ως προς την συμβατότητα του Ελληνικού νόμου περί ομαδικών απολύσεων με το αντίστοιχο ευρωπαϊκό νομοθετικό πλαίσιο.\nΤο υπουργείο, πριν αποφασίσει αν θα δώσει ή όχι την άδεια για ομαδικές απολύσεις, ασκεί ουσιαστικό έλεγχο στην εργοδοτική απόφαση με βάση: α) τις συνθήκες της αγοράς εργασίας, β) την κατάσταση της επιχείρησης και γ) το συμφέρον της εθνικής οικονομίας.\nΑπό την ευρωπαϊκή νομοθεσία όμως δεν προβλέπονται οι τρεις αυτές προϋποθέσεις ελέγχου από την πλευρά του υπουργείου Εργασίας. Οι επίμαχες προϋποθέσεις ελέγχου τέθηκαν στον νόμο 1387/1983 από τον νομοθέτη για λόγους πρόσθετης προστασίας των εργαζομένων.\nΟι Σύμβουλοι Επικρατείας, αφού ερμήνευσαν την ευρωπαϊκή νομοθεσία, έκριναν ότι επιτρέπεται, κατά τη μεταφορά στο εθνικό δίκαιο, η θέσπιση συστήματος εγκρίσεως από το υπουργείο Εργασίας με περιεχόμενο:\n1) τον έλεγχο τηρήσεως της διαδικασίας ενημέρωσης και διαβούλευσης με τους εργαζομένους και 2) της τεκμηρίωσης των λόγων που επικαλείται ο εργοδότης για τις ομαδικές απολύσεις, λόγω της οικονομικής κατάστασης και της βιωσιμότητας της επιχείρησης.\nΠαρ΄ όλα αυτά, οι Σύμβουλοι Επικρατείας εκφράζουν τον προβληματισμό τους για το αν μπορεί ο υπουργός Εργασίας, προκειμένου να εγκρίνει τις ομαδικές απολύσεις, να εκτιμά προηγουμένως ζητήματα που ανάγονται σε ευρύτερους λόγους κριτηρίων (δηλαδή εξωγενών σε σχέση με την οικονομική κατάσταση και τη βιωσιμότητα της επιχείρησης), όπως είναι οι συνθήκες που επικρατούν στην αγορά εργασίας και το συμφέρον της εθνικής οικονομίας.\nΠαράλληλα, το ΣτΕ θέτει το ζήτημα εάν οι ενέργειες ελέγχου από την πλευρά του υπουργείου Εργασίας, πριν από την έγκριση ή όχι των ομαδικών απολύσεων, είναι ανεκτές όταν υπάρχει ανάγκη αντιμετώπισης σοβαρών κοινωνικών συνθηκών, όπως είναι η οξεία οικονομική κρίση, η οποία συνοδεύεται από ασυνήθη και ιδιαίτερα αυξημένα ποσοστά ανεργίας.\nΑκόμη, οι Σύμβουλοι Επικρατείας θέτουν το ερώτημα εάν ένα εθνικό μέτρο, όπως είναι η έγκριση από το υπουργείο Εργασίας των σχεδιαζομένων ομαδικών απολύσεων, συνιστά περιορισμό των ελευθεριών εγκατάστασης και κυκλοφορίας κεφαλαίων στα κράτη-μέλη της Ευρωπαϊκής Ένωσης.\nΑκόμα οι Σύμβουλοι Επικρατείας προσθέτουν το ερώτημα εάν δικαιολογείται η επέμβαση στην επιχειρηματική ελευθερία, κάτω από επιτακτικούς λόγους γενικού συμφέροντος, όπως είναι η οξεία οικονομική κρίση συνοδευόμενη από ασυνήθη και ιδιαίτερα αυξημένα ποσοστά ανεργίας.


κουνουπια Archives - Layout\nPost Tagged with: "κουνουπια"\n| 16:45\t| Κόσμος, Παράξενα\nΜε βάση την εβδομαδιαία επιδημιολογική έκθεση του Εθνικού Οργανισμού Δημόσιας Υγείας, έχουν καταγραφεί 20 θάνατοι ασθενών.\n| 19:46\t| Yγεία\n| 23:11\t| Ελλάδα\nΚατά την περσινή περίοδο 2018, υπήρξε ιδιαιτέρως πρώιμη έναρξη της κυκλοφορίας του ιού και αυξημένος αριθμός κρουσμάτων.\nΤι είναι αυτό που κάνει κάποιους ανθρώπους πιο «ελκυστικούς» στα κουνούπια σε σύγκριση με άλλους και ποια είναι τα βασικά μέτρα προστασίας από τα τσιμπήματα, τα οποία όχι μόνο προκαλούν την ενοχλητική […]\nΑρχίζει η εποχή των κουνουπιών; Μάθετε πως να προστετευτείτε!\n| 19:06\t| Yγεία\nΠοιο φυτό απομακρύνει τα κουνούπια;\n| 19:10\t| Χρηστικά\nΠαγκόσμιος συναγερμός για τον ιό Ζίκα – Σεξουαλικώς μεταδιδόμενο νόσημα\n| 10:33\t| Yγεία\nΟ ιός Ζίκα αλλά και ο βασικός ξενιστής του, το κουνούπι, μπήκαν στο μικροσκόπιο των ειδικών σε θέματα Λοιμώξεων, Ταξιδιωτικής Ιατρικής, Βιολογίας και Εντομολογίας, στο πλαίσιο επιστημονικής εκδήλωσης που διοργάνωσε […]\nΠέντε φυσικοί τρόποι για να απαλλαγείς από τα κουνούπια\n| 16:21\t| Yγεία\nΑπαλλάξου από τα ενοχλητικά έντομα του καλοκαιριού χωρίς να ξοδευτείς ή να χρησιμοποιήσεις χημικά σκευάσματα.\nΠως αντιμετοπίζονται τα τσιμπήματα του καλοκαιριού με φυσικούς τρόπους;\nΔείτε τους τρόιπους!\nΜπορεί να είναι φαινομενικά αθώα αλλά είναι δυνατόν να χαλάσουν τις διακοπές μας. Ο λόγος για τα καλοκαιρινά τσιμπήματα τα οποία σε κάποιες καταστάσεις δημιουργούν προβλήματα όταν προκαλούν αλλεργικές […]\nΠως…διαλέγουν τα κουνούπια να τσιμπήσουν;\n| 18:18\t| Παράξενα\nΌσοι αναρωτιούνται γιατί αποτελούν μόνιμο… στόχο των κουνουπιών, ίσως βρουν την απάντηση στα αποτελέσματα νέας μελέτης που πραγματοποιήθηκε στη Βρετανία\nΣύμφωνα με αυτά, τα κουνούπια δείχνουν ιδιαίτερη προτίμηση σε συγκεκριμένες οσμές που αναδύονται από το ανθρώπινο σώμα και οι οποίες συνήθως παράγονται κατά την εκπνοή, αλλά μπορεί να οφείλονται και […]\n| 19:02\t| Yγεία\nΑρκετά χρήσιμο για το Καλοκαίρι…\nΑμάν πια τα κουνούπια! Κάθε καλοκαίρι βασανίζουν τα παιδιά με λίγα ή πολλά τσιμπήματα και όλες οι μαμάδες αναρωτιούνται αν υπάρχει τρόπος να τα διώξουν χωρίς φάρμακα!\nΤι δεν πρέπει να τρώτε για να μην σας τσιμπούν τα κουνούπια\n| 17:30\t| Yγεία\nΤρία πράγματα μόνο\nΤο κουνούπι δεν είναι μόνο ενοχλητικό αλλά μεταδίδει και επικίνδυνες ασθένειες όπως η ελονοσία και ο κίτρινος πυρετός.Φαίνεται μάλιστα πως «προτιμούν» κάποιους από εμάς, καθώς μπορούν και εντοπίζουν συγκεκριμένες ουσίες […]\nΔείτε ποιες ώρες μαζεύονται τα κουνούπια στην περιοχή σας\nΚρατήστε τα μακριά!\nΔιαδικτυακή εφαρμογή με σκοπό την πρόβλεψη της δραστηριότητας των κουνουπιών ημέρα με την ημέρα σε διαφορετικές περιοχές της Ελλάδας, ανέπτυξαν οι επιστήμονες από το Ινστιτούτο Ερευνών Περιβάλλοντος και Βιώσιμης Ανάπτυξης […]\nΌχι πια ξύδι στα τσιμπήματα των κουνουπιών τώρα μόνο αγγούρι\n| 12:10\t| Yγεία\nΓια ενυδάτωση και θρέψη του δέρματος\nΤο καλύτερο γιατροσόφι για να ανακουφιστούμε από τσίμπημα κουνουπιού ή η γενικά από τα τσιμπήματα είναι να κόψουμε μερικές φέτες αγγούρι και να της τοποθετήσουμε πάνω στο ερεθισμένο δέρμα.Το αγγούρι, […]\n| 07:44\t| Ελλάδα\nΦόβος για τον ιό του Δυτικού Νείλου\nΜάχη με τα κουνούπια και τον ιό του Δυτικού Νείλου θα δώσουν για μια άλλη μία φορά οι αρμόδιες υγειονομικές υπηρεσίες της χώρας. Στην Αττική, Θεσσαλονίκη, Ξάνθη, Ημαθία, Καβάλα, […]\nΠως θα προστατευτούμε από τα τσιμπήματα των κουνουπιών;\n| 10:47\t| Yγεία\nΔείτε πώς δεν θα μας τσιμπήσουν φέτος κουνούπια με φυσικούς τρόπους , χωρίς χημικά που είναι βλαβερά για την υγεία μας όπως τις αναφέρει το onmed.gr. Βάλτε στο μπαλκόνι ή τον κήπο […]\n| 10:45\t| Yγεία, Ελλάδα\nΣε ποιες περιοχές θα ξεκινήσουν άμεσα;\nΌλοι ψάχνουν να βρουν αν μας ψεκάζουν. Κι όμως μας ψεκάζουν αφού ξεκινούν και επίσημα οι αεροψεκασμοί κατά των κουνουπιών. Έτοιμα είναι όλα μετά την υπογραφή της υφυπουργού Υγείας για τις άδειες […]


Κακοκαιρία: Ψυχρή σιβηρική «εισβολή» από σήμερα – Πέφτει κάθετα η θερμοκρασία – Δικαιοσύνη Εντυπος και Ηλεκτρονικός Τύπος\nΚακοκαιρία: Ψυχρή σιβηρική «εισβολή» από σήμερα – Πέφτει κάθετα η θερμοκρασία\nΗ μεταφορά ψυχρών αερίων μαζών από τη Σιβηρία προς τη χώρα μας θα έχει ως αποτέλεσμα την εκδήλωση μιας ψυχρής εισβολής από σήμερα, με τη θερμοκρασία να σημειώνει κάθετη πτώση.\nΗ ψυχρή εισβολή αναμένεται να κορυφωθεί την Τρίτη.\nΑναλυτική πρόγνωση του καρού από την ΕΜΥ για σήμερα\nΗ ΚΑΤΡΑΚΥΛΑ ΤΗΣ ... ΔΙΚΗΣ ΤΟΥΣ ΠΟΛΗΣ\nΟκτώβριος 27, 2021, 8:43 μμ


Alpha e-Banking | Πώς εγγράφομαι στις υπηρεσίες Alpha e-Banking;\nΥποστήριξη - Ασφάλεια / Συνήθη ερωτήματα / Πώς εγγράφομαι στις υπηρεσίες Alpha e-Banking;\nΜε τη νέα διαδικασία εγγραφής, η πρόσβασή σας στις ηλεκτρονικές υπηρεσίες της Alpha Bank γίνεται ακόμα πιο απλή! Όποιο κανάλι και αν επιλέξετε για να διενεργείτε τις συναλλαγές σας ηλεκτρονικά, η εγγραφή σας στις υπηρεσίες Alpha Web Banking, Alpha Mobile Banking και Alphaphone Banking γίνεται χωρίς χρέωση και ολοκληρώνεται εύκολα και γρήγορα.\nΑρκεί μία επίσκεψη σε οποιοδήποτε Κατάστημα της Alpha Bank, για την απαραίτητη πιστοποίηση της ταυτότητάς σας πριν από το άνοιγμα της συνδρομής σας. Μοναδική προϋπόθεση; Να τηρείτε έναν λογαριασμό σε Ευρώ στην Alpha Bank.\nΚατά την επίσκεψή σας στο Κατάστημα:\nΠαραλαμβάνετε Κωδικό Συνδρομητή και προσωρινό Μυστικό Κωδικό, τον οποίο θα κληθείτε να αλλάξετε κατά την πρώτη είσοδό σας στο Alpha Web Banking. Ενεργοποιείτε άμεσα τις Υπηρεσίες Πρόσθετου Κωδικού Ασφαλείας.\nΕίστε έτοιμοι για την πρώτη είσοδό σας στις ηλεκτρονικές υπηρεσίες της Alpha Bank!\nΕίστε νέος συνδρομητής; Λύστε τυχόν απορίες στα Συνήθη ερωτήματα.\n* H χρήση του δικτύου των ΑΤΜ και ΚΑΣ (Κέντρα Αυτόματων Συναλλαγών) της Alpha Bank δεν απαιτεί εγγραφή. ** Σε περίπτωση που δεν έχετε περάσει ακόμα από πλήρη διαδικασία πιστοποίησης της ταυτότητάς σας σε οποιοδήποτε Κατάστημα της Alpha Bank, σύμφωνα με οδηγίες από την Τράπεζα της Ελλάδος, τότε κατά την εγγραφή σας στο Alpha e-Banking θα σας ζητηθούν τα δικαιολογητικά που απομένουν για την πλήρη πιστοποίησή σας σύμφωνα με το σχετικό ενημερωτικό έντυπο. Αρχική